Karrata

Karrata () ir pilsēta Austrālijas rietumos, Rietumaustrālijas štatā, Pilbaras reģionā. Vietējās pašvaldības (local government area) centrs. Izvietojusies štata ziemeļrietumos, līdzenumā, Nikola līča (Nickol Bay) piekrastē, ap 1250 km uz ziemeļiem no štata galvaspilsētas Pērtas un 190 km uz dienvidrietumiem no Porthedlendas. Sāls līdzenumi un mangrovju audzes atdala pilsētu no līča, pilsētas dienvidu malā stiepjas nelielu pakalnu grēda. 16 708 iedzīvotāji (2018. gadā),
no tiem desmitā daļa – Austrālijas aborigēni.2016 Census QuickStats , Australian Bureau of Statistics, 2021. gada 10. decembrī. Skatīts 2022. gada 19. februārī.

Naftas un dabasgāzes ieguves, dzelzs rūdas eksporta centrs. Sašķidrinātās dabasgāzes, amonjaka ražošana, sāls ieguve. Gar pilsētas malu iet privātā dzelzceļa līnija, kas savieno dzelzs rūdas ieguves vietas ar Dampīras ostu. Pilsētu apkalpo Karratas lidosta; regulāri reisi uz Pērtu, Porthedlendu, Brūmu un Ņūmenu (2022. gada dati).Regional Air Services, Department of Transport. The Government of Western Australia, 2022. gada 11. februārī. Skatīts 2022. gada 14. aprīlī. Karratā ir lielākais tirdzniecības centrs Pilbarā,Karratha City, au.locale.online. Skatīts 2022. gada 16. aprīlī. slimnīca,Karratha Health Campus , Healthdirect. Skatīts 2022. gada 16. aprīlī publiskā bibliotēka,Karratha Public Library , State Library of Western Australia. Skatīts 2022. gada 16. aprīlī. mākslas centrs,Red Earth Art Precinct , City of Karratha. Skatīts 2022. gada 16. aprīlī. 
atpūtas centrs.Karratha Leisureplex , City of Karratha. Skatīts 2022. gada 16. aprīlī. Attīstīta tūrisma infrastruktūra –  pilsētu izmanto tūristi, kas dodas apskatīt aborigēnu alu zīmējumus, Dampīra arhipelāgu, Milstrīmas-Čičesteras un Kariģini nacionālo parku.Destination Karratha, Tourism Western Australia. Skatīts 2022. gada 16. aprīlī.

Karrata dibināta 1969. gadā netālu no Dampīras ostas, dzelzs rūdas un sāls ieguves industrijas augošajām vajadzībām. Ģeogrāfisko īpatnību dēļ pie ostas esošajam Dampīras ciematam nebija vietas, kur plesties, tāpēc pieņemts lēmums celt jaunu pilsētu 15 km no ostas. 1980-tajos gados, kad okeānā netālu no Karratas uzsākta naftas un dabasgāzes ieguve, pilsēta izauga un 21. gadsimta sākumā kļuva par lielāko Pilbarā.Alicia Perera, Karratha remembers 50 years of transformation, Pilbara News, 2019. gada 8. augustā. Skatīts 2022. gada 13. aprīlī.Karratha, Airnorth. Arhivēts 2015. gada 29. martā. Skatīts 2022. gada 13. aprīlī.

 Atsauces 

 Ārējās saites 

Kategorija:Austrālijas pilsētas